

NYILVÁNOS
	Sülysáp Város Önkormányzata 

	POLGÁRMESTERÉTŐL 

	

	

	

	E L Ő T E R J E S Z T É S

	Sülysáp Város Önkormányzata Képviselő-testületének

	2025. december 10-én tartandó munkaterv szerinti ülésére

	1. napirendi ponthoz

	

	

	Tárgy:
	Tájékoztató a lejárt határidejű határozatokról és az előző ülés óta történt fontosabb eseményekről

	Készítette:
	Horinka László polgármester s.k. / Lukácsné Kis Anett testületi ügyintéző s.k.

	Jóváhagyta:
	dr. Tóth Krisztina jegyző s.k.

	Véleményezi:
	-

	Döntés módja:
	nyílt szavazás, egyszerű szótöbbség

	Mellékletek:
	Tájékoztató (előterjesztéshez csatolva)





Tisztelt Képviselő-testület!


A Képviselő-testület és szervei szervezeti és működési szabályzatáról szóló 10/2024. (XI. 4.) önkormányzati rendelet 21. § (5) bekezdése alapján a melléklet szerint tájékoztatást adom a lejárt határidejű testületi határozatok végrehajtásáról és az előző ülés óta tett fontosabb intézkedésekről, a jelentősebb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.


…/2025. (XII. 10.) ÖKT határozati javaslat
Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.
Határidő: azonnal
Felelős: polgármester



Sülysáp, 2025. december 5.

TÁJÉKOZTATÓ 
a lejárt határidejű határozatokról és 
az előző testületi ülés óta történt fontosabb eseményekről


I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	107/2025
	2025.08.28.
	Gyümölcsfa csemete pályázat meghirdetése
	2025. 11.30.
	Végrehajtva 

	121/2025
	2025.09.25.
	Állatvédelmi edukációs program indítása
	2025.11.30.
	Végrehajtva




II. Tájékoztató az előző ülés óta történt fontosabb eseményekről

A Tápiómenti Kisbárka Egyesület november 29-én tartotta meg a fogyatékkal élők délutánját, a Bárka-napot. Az egyesület 25 évvel ezelőtt vállalta fel ezt a munkát, amivel közösséget teremtett az enyhe értelmi fogyatékossággal élő sülysápi és környékbeli fiatalok és felnőttek számára. Ezúton is elismerésünket fejezzük ki az Egyesület hajdani és jelenlegi vezetői felé, akik már negyedévszázada végzik fáradhatatlanul ezt a nemes, de egyben nehéz feladatot.

November végén lezárult a „Kertünk gyümölcsei” pályázat, amely során összesen 340 facsemetét osztottunk ki 170 helyi ingatlantulajdonosnak, azaz újabb 340 fát „ültettünk”.

[bookmark: _GoBack]December 1-jén a Magyar Államkincstár és a Pest Vármegyei Kormányhivatal helyszíni projektellenőrzést tartott önkormányzatunknál. Az ellenőrzés tárgya az Egészségközpont projektje volt, melyhez önkormányzatunk – az egészségügyi alapellátás fejlesztésére – 200 millió Ft összegű támogatást nyert el a Pest Megyei Kompenzációs Alapból és 91.930.032 Ft önerőt biztosított. Az ellenőrzés ezúttal is mindent rendben talált, a helyszínen és a nyilvántartásokban egyaránt. 



Sülysáp, 2025. december 5.
	Horinka László s.k.
	polgármester


